<http://schema.org/articleBody>
"El poeta Joan Vinyoli, un dels excel\u00B7lents del segle XX, va dedicar m\u00E9s d&amp;#039;un vers a la seva estimada Santa Coloma de Farners, que li va tornar el favor, l&amp;#039;any 1991, nomenant-lo fill adoptiu. Jordi Llavina recordava l&amp;#039;altre dia un dels seus poemes, Dies al camp , per fer sonar el gong inaugural de la nova temporada del Museu de la Vida Rural de l&amp;#039;Espluga de Francol\u00ED. Vinyoli feia un cant a les eines tradicionals que &amp;quot;dormissen a l&amp;#039;entrada / de la masia en ombra cada dia m\u00E9s / arraconades pel triomf vermell / de les grans m\u00E0quines ferrisses.&amp;quot; El Museu de la Vida Rural conserva aquests estris que han quedat en des\u00FAs per la modernitzaci\u00F3 del camp i la industrialitzaci\u00F3 agr\u00E0ria. Des de l&amp;#039;arada romana fins a les t\u00E8cniques dels anys 50. El total s&amp;#039;acosta a les 13.500 peces, 2.000 de les quals estan en exposici\u00F3. Garbells, alambins, dalles, esclopets, moles o tremuges. Tot plegat d\u00F3na fe de la tradici\u00F3 rural, de la verema, el treball als bladars i les rascletades als camps d&amp;#039;oliveres. D&amp;#039;entre les \u00FAltimes adquisicions, el director del museu, Ramon Rosich, destaca un cotxe de morts de Santa Coloma de Queralt, tot just acabat de restaurar. I, al magatzem, la fundaci\u00F3 hi t\u00E9 un quil\u00F2metre i mig de prestatgeries amb una classificaci\u00F3 d&amp;#039;objectes, etiquetats i degudament topografiats, i un arxiu de m\u00E9s de 12.000 fotografies digitalitzades.La hist\u00F2ria del museu es remunta a l&amp;#039;any 1988. Llu\u00EDs Carulla anhelava inaugurar aquest projecte a la casa pairal de la seva fam\u00EDlia i, dos anys abans de morir, va veure acomplert el seu somni. L&amp;#039;octubre del 2009, m\u00E9s de dues d\u00E8cades despr\u00E9s de l&amp;#039;obertura de portes, la Fundaci\u00F3 Llu\u00EDs Carulla va tallar la cinta inaugural del segon edifici del complex, obra de l&amp;#039;arquitecte Dani Freixes, Premi Nacional d&amp;#039;arquitectura i espai p\u00FAblic. Des d&amp;#039;aleshores, el museu ha acollit gaireb\u00E9 27.000 visitants.La casa del passat, ara i despr\u00E9s &amp;quot;Els entorns de la casa Carulla eren desiguals i ca\u00F2tics -explica Freixes-. Com que el paisatge no era especialment rellevant, vam decidir fer un edifici que destaqu\u00E9s&amp;quot;. La casa pairal i la nova construcci\u00F3 dialoguen; cap de les dues queda arraconada. Sobre la taula ja hi ha un nou projecte per al 2011: Freixes signa els pl\u00E0nols d&amp;#039;una tercera nau, entre les dues existents, on ara hi ha una pista de tennis. Carles Duarte, director de la Fundaci\u00F3 Llu\u00EDs Carulla, assegura que, si tot va b\u00E9, les obres comen\u00E7aran el primer trimestre d&amp;#039;aquest any i, amb una mica de sort, a principis del 2012 podrem veure&amp;#039;l acabat.El croquis acull una nova \u00E0rea d&amp;#039;exposici\u00F3, habilitada per a nou carros -entre d&amp;#039;altres, el de torn, el d&amp;#039;escales, el de trabuc i el carro de morts -. Per\u00F2 la principal funci\u00F3 del nou pavell\u00F3 \u00E9s potenciar encara m\u00E9s una de les m\u00E9s lloades iniciatives del balan\u00E7 del 2010: les funcions did\u00E0ctiques i les activitats amb les escoles. Freixes ha presentat la planta d&amp;#039;una \u00E0rea pedag\u00F2gica, amb dos tallers. Duarte recorda que el museu t\u00E9 molt clar que &amp;quot;un dels principals objectius continua sent explicar a les noves generacions com es fan el pa, el vi i l&amp;#039;oli&amp;quot;. I els gaireb\u00E9 30 audiovisuals de nova factura, repartits per les sales, fan un gran servei. En els versos de Vinyoli hi reconeixem els ulls d&amp;#039;un melanc\u00F2lic, que mira com el progr\u00E9s devora un temps exhaurit.El museu utilitza els seus mitjans per donar testimoni d&amp;#039;aquest passat i demostra que els nous recursos tamb\u00E9 alimenten la mem\u00F2ria col\u00B7lectiva."^^<http://www.w3.org/2001/XMLSchema#string>
<http://www.ara.cat/premium/societat/nous-dies-al-camp_0_403759623.html>